ЧРЕЗ ПРЕДСЕДАТЕЛЯ

 НА НАРОДНОТО СЪБРАНИЕ

 ДО

 МИНИСТЪР-ПРЕДСЕДАТЕЛЯ

 НА РЕПУБЛИКА БЪЛГАРИЯ

**В Ъ П Р О С**

от Димитър Бойчев Петров

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям питане

ОТНОСНО: Освобождаване от длъжност на държавен служител на територията на Община Руен

УВАЖАЕМИ ГОСПОДИН МИНИСТЪР-ПРЕДСЕДАТЕЛ,

Със заповед на Агенцията за социално подпомагане към Министерството на труда и социалната политика, на 02.07.2013 г., е освободен от длъжност директора на дирекция „Социално подпомагане” – Руен, Добрин Стоянов.

Добрин Стоянов е доказан експерт. Той не е член на ПП ГЕРБ и никога не е бил обвързан със структурите на партията. Изключително съм смутен от обстоятелството, че се дава началото на кампания за уволнения на специалисти.

Опасявам се, че започва масово назначаване на държавни позиции в Община Руен само на членове на ДПС. Опитът ми до момента е показал, че в 90% от случаите това са хора, които дори нямат необходимия образователен ценз.

В тази връзка искам да Ви попитам?

- Защо директора на дирекция „Социално подпомагане” – Руен, Добрин Стоянов беше освободен от длъжност?

- Какво мерки ще предприемете, за да се спрат политическите репресии в държавните структури от страна на ДПС в Община Руен?

На основание чл.93, ал.1 от Правилника за организацията и дейността на Народното събрание, моля отговорът на моето питане , отправено към Вас, да бъде в **писмен** вид.

 Народен представител:

София

18.07.2013 г.